પહેલા જ દિવસે 'Simmba' એ આ ત્રણ ફિલ્મોને પછાડી નાખી, કરી આટલા કરોડની કમાણી - GSTV
વર્ષની સૌથી મોટી ફિલ્મ ગણવામાં આવતી સિમ્બા રિલીઝ થઈ ચુકી છે અને રિલીઝ થવાની સાથે જ બોક્સ ઓફિસ પર રેકોર્ડ બ્રેક કમાણી પણ કરી લીધી છે. રણવીર સિંહ અને સારા અલી ખાન સ્ટારર સિમ્બાની ચર્ચા પાછલા કેટલાય સમયથી થઈ રહી હતી. લોકોની સાથે રણવીર અને સારાને પણ આ ફિલ્મ પાસે ધણી આશા હતી. ફિલ્મે રિલીઝ થતાની સાથે પહેલા દિવસે આશા પ્રમાણે શાનદાર કમાણી પણ કરી. રિપોર્ટ્સ પ્રમાણે પહેલા જ દિવસે આ ફિલ્મે 25 કરોડની કમાણી કરી લીધી છે અને આ સાથે જ ઓપનિંગ ડે પર વધુ કમાણી કરનારી પેડમેન, ઝીરો અને સ્ત્રી જેવી મોટી ફિલ્મોને પાછળ મુકી દીધી છે.
તમને જણાવી દઈએ કે પેડમેને પહેલા જ દિવસે 10.26 કરોડ, ઝીરોએ 20.14 અને સ્ત્રીએ 6 કરોડની કમાણી કરી હતી. પરંતુ હવે રણવીરે વર્ષના અંતમાં ત્રણેય ફિલ્મોનો રેકોર્ડ તોડી નાખ્યો છે. પહેલા દિવસની કમાણી જોતા માનવામાં આવી રહ્યું છે કે સિમ્બા પોતાના પહેલા અઠવાડિયામાં જ 100 કરોડની કમાણીના આંકડાને પાર કરી દેશે. કરણ જોહરના પ્રોડક્શન અને રોહિત શેટ્ટીના નિર્દેશનમાં બનેલી આ એક્શન રોમેન્ટિક ફિલ્મ છે.